《赴端礼之招道中偶成》
宋代·李处权

月离于毕俾滂沱，兆及丰年喜欲歌。
任有泥涂甘曳尾，更无波浪敢凭河。
老来酒量难酬酢，閒里诗情好琢磨。
晏子方观久而敬，人间炙手又张罗。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。